Document ID: 32002R1567

Kommissionens forordning (EF) nr. 1567/2002
af 30. august 2002
om fastsættelse af maksimumsopkøbsprisen for skummetmælkspulver i forbindelse med den fjerde licitation, der gennemføres i henhold til den i forordning (EF) nr. 214/2001 omhandlede løbende licitation
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 10, og
ud fra følgende betragtninger:
(1) Ifølge artikel 17 i Kommissionens forordning (EF) nr. 214/2001 af 12. januar 2001 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for skummetmælkspulver(3) fastsættes der på grundlag af de bud, der modtages for hver licitation, en maksimumsopkøbspris ud fra den gældende interventionspris, eller det besluttes, at licitationen skal være uden virkning.
(2) På grundlag af de bud, der er modtaget, bør maksimumsopkøbsprisen fastsættes til det nedenfor nævnte niveau.
(3) Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I forbindelse med den fjerde licitation, der gennemføres i henhold til forordning (EF) nr. 214/2001, og for hvilken fristen for indgivelse af bud udløb den 27. august 2002, fastsættes maksimumsopkøbsprisen til 196,27 EUR/100 kg.
Artikel 2
Denne forordning træder i kraft den 31. august 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. august 2002.

Labels: 2
3
17